Eesti roimad

"Eesti roimad" on taskuhäälingu saatesari, mis räägib Eestis toimunud kuritegudest ja Eestis tegutsenud roimaritest. Tegemist on Eesti esimese mõrvataskuhäälinguga.Podcast.ee. Eesti roimad. https://podcast.ee/show/eesti-roimad/  Saateid juhivad ajakirjanik Dagmar Lamp ning endine poliitik ja kriminaalpolitseinik Andres Anvelt, kes on ise ka paljude kuriteojuhtumite uurimisega seotud olnud. 

Saates on käinud palju külalisi, kellest mitmed on Andres Anvelti vanad kolleegid, näiteks Tanel Tiks, Lavly Perling, Jaan Toots, Alar Kirs.Õhtu! (2019, 4. aprill) Andres Anvelt: mõrvarid on sotsiopaadid, kes ei taha meie kokku lepitud reeglitele alluda. Postimees. https://raamatud.postimees.ee/6561216/andres-anvelt-morvarid-on-sotsiopaadid-kes-ei-taha-meie-kokku-lepitud-reeglitele-alludaPostimees. Kõik podcastid. https://postimees.pleier.ee/podcast "Eesti roimade" saated valmisid Postimehe podcast’i-saadetena.

Saatesari "Eesti roimad" oli 2020. aastal oli podcast.ee parima 25 taskuhäälingu edetabelis esikohal.Podcast.ee. Podcast.ee TOP25  aasta 2020. https://podcast.ee/statistika/ Uued osad ilmusid kevadhooajal (märtsist juunini) üle nädala neljapäeviti.  

 Sarja saamislugu 
Taskuhäälingu saatesarja idee autor on Dagmar Lamp, kes tutvustas seda Andres Anveltile pärast seda, kui Anvelt oli teatanud, et lahkub poliitikast. Anvelt oli nõus osalema, kuna käsitletav temaatika oli talle tuttav ning andis võimaluse rääkida "vanadest headest üheksakümnendatest". Saatesari algas Juri Ustimenko kuritegusid käsitlevate saadetega, mis osutusid kohe märkimisväärselt menukaks.

 Saatesarja osad 
Kokku on 26 osa. Esimene saade pandi internetti üles 13. märtsil 2019 ja viimane 16. novembril 2021 (Google Podcasts, s.a). Google Podcasts. Eesti roimad koos Andres Anveltiga. https://podcasts.google.com/feed/aHR0cHM6Ly9wb2RjYXN0LnBvc3RpbWVlcy5lZS9zYWF0ZWQvZWVzdGktcm9pbWFkLWtvb3MtYW5kcmVzLWFudmVsdGlnYS9mZWVkLw

 "Sarimõrvar Juri Ustimenko jälgedes" 13. märts 2019
 "Kassi-hiiremäng Juri Ustimenkoga" 26. märts 2019
 "Julm vägistaja ja sarimõrtsukas Tenetov jäi vahele tänu šašlõkile" 9. aprill 2019. Külas endine mõrvauurija Michel Rannala.
 "Noore sarimõrtsuka Šmõgini hingel on kolm jõhkrat mõrva" 1. mai 2019
 "Eesti allilma ristiisa Nikolai Tarankov lõi kurjakate maailmas korra majja" 16. mai 2019
 "Allilmaboss Tarankov mängis rolli Balkani verise maffia Eestist tõrjumisel" 29. mai 2019. Külas endine krimiajakirjanik Rasmus Kagge.
 "Tallinna laibatükeldaja Bušujev vedas spordikottidesse topitud kehaosi mööda linna taksoga laiali" 12. juuni 2019
 "Kahe naise ja lapse elu võtnud südametu mõrtsukas Rosenberg tabati ülipineva operatsiooni käigus" 21. juuni 2019
 "Kurikuulsal sarimõrtsukal Jüri Mosinal õnnestus vanglast putku panna suisa kahel korral" 4. märts 2020
 "Politseinike suunas granaadi heitnud palgamõrvar Nikiforov võitluseta alla ei andnud" 19.märts 2020
 ""Must lesk" Svetlana Haikola lasi oma soomlasest kallima vana-aasta õhtul maha lasta ja põlema pista" 1. aprill 2020. Külas endine uurija Meelis Olev.
 "Bandiitlik Ida-Virumaa: politseinikud tirisid kaevandusšurfidest välja palju laipu" 15. aprill 2020. Külas kriminaalpolitseinik Sergei.
 "KAPO peadirektor paljastab, miks saab inimesest riigireetur" 7. mai 2020. Külas kaitsepolitseiameti peadirektor Arnold Sinisalu.
 "Sarivägistajast mõrvar Buketov pidas vägistamisi süütuks „läheduseks"" 13. mai 2020.
 "Nikolai Tarankovi hukkas kalkuleeritult mees, kes tundis teda lapsepõlvest saadik" 4. juuni 2020. Külas Ago Leis.
 "Poseidoni ööklubi topeltmõrv: Kemerovo grupi brigadirid maeti lõpuks saunapõranda alla" 18. juuni 2020
 "Erisaade: Mäo tulistamine: jõhker rünnak politseile tõi valusad õppetunnid" 2. detsember 2020. Erisaade salvestati Tartu podcast’i-festivalil Aparaadio. Külas Jaan Toots.
 "Ususekti juht Voldemar Holm palkas sõbra end tapma" 17. märts 2021. Külas endine peaprokurör Lavly Perling.
 "Pastor Harald Meri roim on 31 aastat hiljem ikka veel lahendamata" 31. märts 2021. Külas toonane uurimisrühma juht Alar Kirs.
 "Koolitüdruk Veronika Dari tapmise tõe paljastas üks pisiasi" 14. aprill 2021. Külas endine peaprokurör Lavly Perling.
 "Väikese Mailise tapja aitas paljastada ainulaadne operatsioon "Mustlasennustaja"" 28. aprill 2021. Külas Alar Kirs.
 "Tutvus Viru varietee „daamidega" sai Rootsi ametiühinguliidritele saatuslikuks" 12. mai 2021. Külas Kalle Klandorf.
 "Keskturu mõrtsukvägistaja Uuno Põdra" 26. mai 2021. Külas endine komissar Artur Tšulitski.
 "Lasnamäe „must ämm" tellis tütrega Itaalia ärimehe Salvatore Grasso mõrva" 9. juuni 2021. Külas endine komissar Artur Tšulitski.
 "Kas põhjuseks Estonia? Endise tolliülema Igor Kristapovitši mõrval lasub senini saladusteloor" 23. juuni 2021. Külas Kalle Klandorf.
 ""Eesti roimade" erisaade: naisetapjad Rainar Roos ja Mohamed Helmi Jebnouni on perevägivallatsejate musternäidiseks" 16. november 2021. Külas endine peaprokurör Lavly Perling.

 Viited 

Kategooria:Taskuhääling
Kategooria:Eesti raadiosaated